Sambucus nigra

Sambucus nigra atau nama umumnya elder ( [él.dĕr]) ialah kelompok spesies tumbuhan berbunga serumpun dengan pokok kerak nasi dalam genus Sambucus keluarga Adoxaceae yang bertaburan asal di banyak kawasan benua-benua Eropah dan Amerika Utara. Ia sering didapati tumbuh meluas di semak belukar serata rantau ini baik sebagai hiasan mahupun dituai bunga dan buahnya sebagai sumber makanan.

Botani 
Pokok spesies ini jenis renek meluruh yang hanya mampu tumbuh setinggi 6 meter malah jarang kalinya sampai 10 m; kulit batang pokoknya kekelabuan menggelap apabila tua serta menampakkan liang nipis khas iaitu lentisel. Daun-daunnya tumbuh berpasangan setentang dengan ukuran 10–30 sentimeter panjang dengan 5 hingga 7 anak daun 5–12 sm panjang dan 3–5 sm lebar pada ranting-ranting yang berongga.

Bunga yang tumbuh jenis dwijantina menjambak 10–25 sm diameter dengan lima stamen sekuntum, setiap satunya mempunyai limakelopak berwarna putih gading dengan diameter 5–6 mm. Jambak-jambak bunga inii sering disenyawakan lalat menghasilkan buah beri ungu gelap kehitaman dengan diameter 3–5 mm.

Kegunaan 
Reranting berongganya pernah digunakan masyarakat Inggeris dahulukala sebagai teropong meniup udara menghidupkan api; kegunaan ini yang memberi nama elder sebagai nama pokok ini dari kata bahasa Inggeris Pertengahan æld bermaksud "api".

Buah pokok ini boleh dimakan selepas dimasak terbuang racun fitokimia mentahnya yang boleh dijadikan manisan, jem, bahan perisa hingga ke arak.

Rujukan 

nigra
Tumbuhan perubatan